b'\n_START_ARTICLE_\nSlid\xc4\x97s\n_START_SECTION_\nMed\xc5\xbeioklin\xc4\x97s slid\xc4\x97s\n_START_PARAGRAPH_\nTai senovi\xc5\xa1kiausia slid\xc5\xbei\xc5\xb3 r\xc5\xab\xc5\xa1is. Skirtos jud\xc4\x97ti labai \xc4\xafvairiu sniegu, da\xc5\xbenai mi\xc5\xa1ke, kalvota vietove. Paprastai trumpos, vidutini\xc5\xa1kai 150 cm, plotis iki 15-20 cm. Apa\xc4\x8dia neretai taip pakalta trumpaplaukiu kailiu (pvz., bried\xc5\xbei\xc5\xb3 ar elni\xc5\xb3 koj\xc5\xb3 apatin\xc4\x97s dalies kailiu, vadinamuoju kamusu), kad trumpi stangr\xc5\xabs plaukai b\xc5\xabt\xc5\xb3 nukreipti atgal. Tokios slid\xc4\x97s neslysta atgal, jomis kur kas lengviau \xc5\xa1liuo\xc5\xbeti \xc4\xafkalne auk\xc5\xa1tyn.\n_START_SECTION_\nLygum\xc5\xb3 slid\xc4\x97s\n_START_PARAGRAPH_\nLygum\xc5\xb3 slid\xc4\x97s \xe2\x80\x93 slid\xc4\x97s, skirtos savo j\xc4\x97gomis jud\xc4\x97ti lyguma._NEWLINE_Tokios slid\xc4\x97s ir joms skirti slidinink\xc5\xb3 batai turi b\xc5\xabti kuo lengvesni, kadangi jomis \xc5\xa1liuo\xc5\xbeiantis \xc5\xbemogus jas perne\xc5\xa1a savo j\xc4\x97gomis. Pasteb\xc4\x97ta, kad tokiomis slid\xc4\x97mis daug patogiau \xc5\xa1liuo\xc5\xbeti, jei prie slid\xc5\xbei\xc5\xb3 pritvirtinti bat\xc5\xb3 priekiai, o kulnai laisvai pakyla.\n_START_SECTION_\nKaln\xc5\xb3 slid\xc4\x97s\n_START_PARAGRAPH_\nKaln\xc5\xb3 slid\xc4\x97s daug tvirtesn\xc4\x97s ir sunkesn\xc4\x97s u\xc5\xbe lygum\xc5\xb3 slides. Jomis slidininkas \xc5\xa1liuo\xc5\xbeia nuo kalno veikiamas sunkio j\xc4\x97gos. Judant nuo kalno pasiekiamas didelis greitis, tod\xc4\x97l kaln\xc5\xb3 slid\xc4\x97s turi b\xc5\xabti ypa\xc4\x8d tvirtos._NEWLINE_Kaln\xc5\xb3 slid\xc4\x97s yra dviej\xc5\xb3 pragrindini\xc5\xb3 r\xc5\xab\xc5\xa1i\xc5\xb3- alpin\xc4\x97s (pritvirtintas bato ir priekis, ir kulnas) ir Telemarko (kulnai pasikelia \xc4\xaftempdami spyruokles, pritvirtintas tik bato priekis)_NEWLINE_Kaln\xc5\xb3 slidininkas \xc5\xa1liuo\xc5\xbeia pluktu, puriu kartais ir paled\xc4\x97jusiu sniegu. Grei\xc4\x8dio suma\xc5\xbeinimui atliekama daug pos\xc5\xabki\xc5\xb3. Labai svarbu, kad pos\xc5\xabkiuose slid\xc4\x97s i\xc5\xa1laikyt\xc5\xb3 slidinink\xc4\x85 trajektorijoje, nepraslyst\xc5\xb3, tod\xc4\x97l slid\xc5\xbei\xc5\xb3 kra\xc5\xa1tai gaminami i\xc5\xa1 atsparaus metalo ir yra labai a\xc5\xa1tr\xc5\xabs, pagal\xc4\x85sti artimai sta\xc4\x8diam kampui._NEWLINE_Kaln\xc5\xb3 slidin\xc4\x97jimui skirti batai yra auk\xc5\xa1ti ir tvirti, stand\xc5\xabs, kad pad\xc4\x97t\xc5\xb3 slidininkui valdyti slides trasoje. Alpiniai batai i\xc5\xa1tisi ir nelankst\xc5\xabs, Telemarko batai lankstosi per p\xc4\x97d\xc4\x85.\n_START_SECTION_\nVandens slid\xc4\x97s\n_START_PARAGRAPH_\nTai slid\xc4\x97s skirtos \xc5\xa1liuo\xc5\xbeti vandeniu, paskui motorin\xc4\x99 valt\xc4\xaf. Yra kelios vandens slidin\xc4\x97jimo sporto r\xc5\xab\xc5\xa1ys: Slalomas, \xc5\xa1uoliai nuo tramplino, fig\xc5\xabrinis slidin\xc4\x97jimas ir vandenlent\xc4\x97s. Grei\xc4\x8diausias slidin\xc4\x97jimas yra slalomas, motorin\xc4\x97s valties greitis 58 km/h (vyrams) bei 55 km/h (moterims). Lietuvoje \xc5\xa1i sporto \xc5\xa1aka atsirado ma\xc5\xbedaug nuo 1968 met\xc5\xb3, kai \xc4\xafvyko pirmasis Lietuvos \xc4\x8dempionatas. \xc5\xa0iuo metu vandens slidin\xc4\x97jimo klub\xc5\xb3 yra Vilniuje, Kaune, Mol\xc4\x97tuose, K\xc4\x97dainiuose. Populiariausia tarp Lietuvos sportinink\xc5\xb3 yra slalomo rungtis, pritraukianti \xc4\xaf var\xc5\xbeybas daugiausiai dalyvi\xc5\xb3, taip pat \xc5\xa1uoliai nuo tramplyno. Lietuvos vandens slidininkai dalyvauja Europos bei Pasaulio \xc4\x8dempionatuose, kur rodo gerus rezultatus ir u\xc5\xbeima prizines vietas.\n_START_SECTION_\nApkaustai\n_START_PARAGRAPH_\nApkaustais batai tvirtinami prie slid\xc5\xbei\xc5\xb3._NEWLINE_Lygum\xc5\xb3 slid\xc5\xbei\xc5\xb3 apkaustai turi b\xc5\xabti kuo lengvesni, jie pritvirtina bat\xc5\xb3 priek\xc4\xaf, bet ne kuln\xc4\x85. B\xc4\x97gimo slid\xc4\x97ms da\xc5\xbeniausiai naudojamsos sistemos NNN (New Nordic Norm) re\xc4\x8diau SNS (Salomon Nordic System), dar re\xc4\x8diau NN75 (Nordic Norm 75)_NEWLINE_Kaln\xc5\xb3 slid\xc5\xbei\xc5\xb3 alpiniai apkaustai tvirtai pritvirtina prie slid\xc4\x97s vis\xc4\x85 bato pado plok\xc5\xa1tum\xc4\x85, Telemarko tik priek\xc4\xaf, ta\xc4\x8diau keliant kuln\xc4\x85 tempiasi spyruokl\xc4\x97s. Spyruokli\xc5\xb3 standumas parenkamas pagal slidin\xc4\x97jimo stili\xc5\xb3 ir s\xc4\x85lygas. Tememarko apkaustai anks\xc4\x8diau buvo vien NN75, apie 2008 metus atsirado nauja sistema NTN (New Telemark NorM)\n_START_SECTION_\nKaln\xc5\xb3 slid\xc5\xbei\xc5\xb3 apkaust\xc5\xb3 spec. priemon\xc4\x97s\n_START_PARAGRAPH_\nNugriuvus kojai sukama ar lenkiama didele j\xc4\x97ga. Yp\xc4\x8d tai pavojinga naudojant alpines slides. D\xc4\x97l to alpinuose apkaustuose b\xc5\xabtinas apsauginis i\xc5\xa1metimas griuvimo atvejui. I\xc5\xa1 Telemarko apkaust\xc5\xb3 batas i\xc5\xa1sineria, arba taip pat naudojamas i\xc5\xa1metimo mechanizmas. Pasitaikydavo da\xc5\xbeni atvejai, kai slid\xc4\x97s nu\xc5\xa1liuo\xc5\xbedavo nuo kalno ir jas b\xc5\xabdavo sunku rasti. Be to, l\xc4\x97kdama nuo kalno slid\xc4\x97 gali i\xc5\xa1vystyti didel\xc4\xaf greit\xc4\xaf ir su\xc5\xbeeisti apa\xc4\x8dioje esan\xc4\x8dius \xc5\xbemones. Tod\xc4\x97l slid\xc4\x97s b\xc5\xabdavo papildomai priri\xc5\xa1amos prie koj\xc5\xb3 ilgesniu dir\xc5\xbeeliu. Ta\xc4\x8diau pasitaikydavo atvej\xc5\xb3, kai \xc5\xbemogui gri\xc5\xabvant dideliu grei\xc4\x8diu jis susi\xc5\xbeeisdavo \xc4\xaf ant dir\xc5\xbeeli\xc5\xb3 kaban\xc4\x8dias slides. Vienas toks mirtinas atvejis yra buv\xc4\x99s var\xc5\xbeyb\xc5\xb3 metu ma\xc5\xbedaug 1986 m. ant KPI slidin\xc4\x97jimo kalno. Ma\xc5\xbedaug tuo metu paplito stabd\xc5\xbeiai \xe2\x80\x93 vieliniai \xe2\x80\x9eragai\xe2\x80\x9c, \xc4\xafsmingantys \xc4\xaf snieg\xc4\x85 tuo metu, kai slidininko koja n\xc4\x97ra prispausta prie slid\xc4\x97s. Dabar suveikus apkaustams slid\xc4\x97s, atsiskyrusios nuo slidininko, greitai sustoja ir nekelia pavojaus nei pa\xc4\x8diam slidininkui, nei aplinkiniams. Ta\xc4\x8diau reti NN75 apkaustai turi i\xc5\xa1metim\xc4\x85 bei stabd\xc5\xbeius, tod\xc4\x97l naudojami dir\xc5\xbeiukai. NTN aupkaustai turi i\xc5\xa1metimo mechanizm\xc4\x85 ir stabd\xc5\xbeius.'